Այդ պարոնները ռուս մարդուն ու զինվորին անվայել գործ են ձեռնարկել, բայց ամեն ինչն իր սահմանն ունի. այն ժողովուրդը, որն իր տղամարդկանց ազգաբնակչության կեսից ավելի զոհաբերել է նրանց սրտին սիրելի Ռուսաստանի փրկության համար, իր մեջ ուժ կգտնի նաև իր սեփական պատիվը պաշտպանելու: Թող ինքները որոշեն, թե որքան պատվաբեր է ռուս զինվորին ու մարդուն Մութալիբովի պատվոգիրը, որը նա շնորհում է նրանց` Արցախի հայ ժողովրդին գեստապոյական խստությամբ պահելու համար: Այդպես Սուլթանն էր իր շնորհակալությունը հայտնում ենիչերիներին: